cyanic-selkie/wikianc huggingface dataset:
Υπερθερμόφιλος
Ιστορικό
Τα υπερθερμόφιλα πρωτοανακαλύφθηκαν από τον Thomas D. Brock το 1965, στις θερμές πηγές του Εθνικού πάρκου Γιέλοουστοουν, στο Ουαϊόμινγκ. Από τότε, περισσότερα από 70 είδη έχουν ανακαλυφθεί. Τα πιο ανθεκτικά υπερθερμόφιλα που έχουν ανακαλυφθεί ως τώρα ζουν στα υπέρθερμα τοιχώματα των υδρόθερμων διεξόδων ανοικτών θαλασσών, που απαιτούν θερμοκρασίες τουλάχιστον 90 °C για να επιβιώσουν. Ένα υπερθερμόφιλο με εξαιρετική αντοχή στη θερμότητα είναι το πρόσφατα ανακαλυφθέν Strain 121 που μπορεί να διπλασιάσει τον πληθυσμό του κατά τη διάρκεια 24 ωρών σε ένα αυτόκλειστο στους 121 °C· η τρέχουσα μεγαλύτερη γνωστή θερμοκρασία ανάπτυξης είναι 122 °C, για το Methanopyrus kandleri.
Ο Θεός δεν είναι μεγάλος
Περιεχόμενο
Κεφάλαιο τέσσερα: Ένα σημείωμα στην Υγεία Ο Χίτσενς εξηγεί πως μερικές θρησκείες εμποδίζουν την υγεία. Δίνει το παράδειγμα μερικών μουσουλμάνων που εξέλαβαν το εμβόλιο για την πολιομυελίτιδα ως συνωμοσία με αποτέλεσμα η ασθένεια να εξαπλωθεί. Η καθολική εκκλησία ευθύνεται για τη διασπορά του HIV στην Αφρική, καθώς έκανε καμπάνια εναντίον των προφυλακτικών. Σημειώνει παραδείγματα εντός της Καθολικής και Μουσουλμανικής κοινότητας ότι οι ιοί HIV και HPV είναι τιμωρίες για σεξουαλικές αμαρτίες- κυρίως της ομοφυλοφιλίας. Περιγράφει πως οι θρησκευτικοί ηγέτες είναι εχθρικοί προς την ιατρική επειδή υποσκάπτει την εξουσία τους.
Ο Χίτσενς κάνει κριτική στην Ιουδαϊκή τελετή της περιτομής και της αφρικάνικης παράδοσης για κλειτοριδεκτομή.
Υπερθερμόφιλος
Έρευνα
Η πρώιμη έρευνα στα υπερθερμόφιλα υπέθεσε ότι το γονιδίωμα τους μπορούσε να χαρακτηρίζεται από υψηλό περιεχόμενο γουανίνης-κυτοσίνης· όμως, πρόσφατες μελέτες δείχνουν ότι "δεν υπάρχει καμιά φανερή συσχέτιση μεταξύ του περιεχομένου σε γουανίνη-κυτοσίνη του γονιδιώματος και της βέλτιστης περιβαλλοντικής θερμοκρασίας ανάπτυξης του οργανισμού."
Τα μόρια πρωτεΐνης στα υπερθερμόφιλα επιδεικνύουν υπερθερμοσταθερότητα—δηλαδή, μπορούν να διατηρήσουν τη δομική σταθερότητα (και συνεπώς τη λειτουργικότητα) σε υψηλές θερμοκρασίες. Τέτοιες πρωτεΐνες είναι ομόλογες με τα λειτουργικά τους ανάλογα σε οργανισμούς που αναπτύσσονται σε χαμηλότερες θερμοκρασίες, αλλά έχουν εξελιχθεί για να επιδεικνύουν βέλτιστη λειτουργία σε πολύ μεγαλύτερες θερμοκρασίες. Τα περισσότερα ομόλογα χαμηλής θερμοκρασίας των υπερθερμοσταθερών πρωτεϊνών μπορεί να είναι μετουσιωμένα πάνω από 60 °C. Τέτοιες υπερθερμοσταθερές πρωτεΐνες είναι συχνά σημαντικές εμπορικά, καθώς οι χημικές αντιδράσεις προχωρούν πιο γρήγορα σε υψηλές θερμοκρασίες.
Ο Θεός δεν είναι μεγάλος
Περιεχόμενο
Κεφάλαιο Πέντε: οι μεταφυσικοί ισχυρισμοί της θρησκείας είναι λάθος Ο Χίτσενς ξεκινά λέγοντας ότι δεν υπάρχει Πίστη που να μπορεί να αντισταθεί σε κάθε είδος λογικής πλέον. Συγκρίνει τη λαϊκή γνώση για τον κόσμο την εποχή του Θωμά του Ακινάτη με το τι ξέρουμε σήμερα για τον κόσμο. Ισχυρίζεται πως δεν απαιτείται θεός για να εξηγήσουμε τον κόσμο, πως η θρησκεία είναι αχρείαστη ως εξήγηση.
Υπερθερμόφιλος
Κυτταρική δομή
Η κυτταρική μεμβράνη περιέχει υψηλά επίπεδα από κορεσμένα λιπαρά οξέα για να διατηρήσει το σχήμα της σε υψηλή θερμοκρασία.
Ο Θεός δεν είναι μεγάλος
Περιεχόμενο
Κεφάλαιο έξι: Επιχειρήματα από Σχεδιασμό Ο Χίτσενς ισχυρίζεται πως οι Αβρααμικές θρησκείες κάνουν τους ανθρώπους να αισθάνονται ποταποί αμαρτωλοί, με χαμηλή αυτοεκτίμηση ενώ ταυτόχρονα προσπαθούν να πείσουν τους πιστούς πως ο Δημιουργός τους πραγματικά νοιάζεται για αυτούς, και άρα τους μεταδίδουν την αίσθηση της σημαντικότητας. Ισχυρίζεται πως αυτή η δεισιδαιμονία έχει προσφέρει μερικά πλεονεκτήματα τις παλιότερες εποχές, πριν την εποχή της λογικής και της επιστημονικής κατανόησης. Ισχυρίζεται πως το επιχείρημα του σχεδιασμού δεν είναι καλό επιχείρημα καθώς αν η εξέλιξη είχε πάρει ενα ελαφρώς διαφορετικό δρόμο, δεν θα υπήρχαν καν οργανισμοί που να μας μοιάζουν.
Κεφάλαιο εφτά: Ο εφιάλτης της Παλαιάς Διαθήκης Ο Χίτσενς παραθέτει αναχρονισμούς και ασυνέπειες εντός της Παλαιάς Διαθήκης, ισχυριζόμενος πως πολλά από τα γεγονότα που περιγράφονται, δεν έγιναν ποτέ στην πραγματικότητα. Ισχυρίζεται πως το Πεντάτευχο είναι ένα βιβλίο αρρωστημένης φαντασίας το οποίο δεν καταφέρνει περιγράψει πειστικά γεγονότα που δεν πραγματοποιήθηκαν Δείχνει την ιστορία όπου ο Μωυσής διατάζει τους γονείς να πετροβολήσουν τα παιδιά τους μέχρι θανάτου για απειθαρχία (παραπέμποντας στο Δευτερονόμιο και αναφέρει πως πιθανώς είναι μια από τις πολλές εντολές που πήρε ο Μωυσής από τον Θεό. Σημειώνει πως ο Μωυσής συνεχώς κάνει παράλογες ανακοινώσεις.
Κεφάλαιο Οκτώ: Η Καινή Διαθήκη ξεπερνά σε Κακία την Παλιά. Ο Χίτσενς επιχειρηματολογεί γιατί τα ευαγγέλια είναι σχεδόν σίγουρο πως δεν είναι κυριολεκτική αλήθεια και πως υπάρχουν ελάχιστες έως μηδενικές αποδείξεις ότι ο Ιησούς όντως έζησε. Για τον Χίτσενς, το καλύτερο επιχείρημα για τη μη ύπαρξη του Ιησού, είναι η Βιβλική ασυνέπεια. Σύμφωνα με τον συγγραφέα, οι προσπάθειες να αλλάξουν την ιστορία μπορεί να είναι απόδειξη πως κάποιος που απέκtησε μεταγενέστερα σημασία, όντως γεννήθηκε.
O Χίτσενς συνδέσει το βιβλίο του Ησαΐα από την Παλιά Διαθήκη - και την πρόβλεψη πως μια παρθένα θα συλλάβει και γεννήσει ένα υιό, (Ησαΐας 7:14) επισημαίνοντας πού συγκλίνουν οι ιστορίες της Παλαιάς Διαθήκης με τη Καινή. Συγκρίνοντας τις Διαθήκες, θεωρεί την Καινή Διαθήκη χαλκευμένο, με σκοπό να επαληθευτούν οι προφητείες της Παλαιάς Διαθήκης. "επίσης ένα έργο ακατέργαστης ξυλείας, σφυρηλατημένο μαζί πολύ καιρό μετά τα υποτιθέμενα γεγονότα και γεμάτο αυτοσχέδιες προσπάθειες για να βγούνε σωστές οι προφητείες. Δείχνει την άποψη του Χένρι Λούις Μένκεν που αποδέχονταν πως αν και ορισμένα γεγονότα της Καινής Διαθήκης είναι ιστορικά, τα περισσότερα έχουν αδιάψευστα σημάδια πως έχουν παραχαραχτεί.
Ο Χίτσενς επίσης τονίζει την ανακρίβεια στο κατά Λουκά Ευαγγέλιο στην προσπάθεια του Απόστολου Λουκά να συνδέσει τρία γεγονότα με τη στιγμή της γέννησης του Ιησού: την απογραφή του Αυγούστου σε όλο τον Ρωμαϊκό κόσμο, την κυριαρχία του Βασιλιά Ηρώδη στην Ιουδαία και την περίοδο του Κυρήνιου στη Συρία. Ισχυρίζεται πως δεν υπάρχει καμιά ιστορική καταγραφή για την απογραφή του Αυγούστου σε ολόκληρη τη Ρωμαϊκή αυτοκρατορία και σχολιάζει πως ο Εβραίος Ιώσηπος Φλάβιος (Γιοσέφ μπεν Μαθιά) αναφέρει πως μια απογραφή όντως έγινε, χωρίς όμως την κοπιαστική εντολή να γυρίσουν οι άνθρωποι στον τόπο γέννησης τους, και η οποία έγινε 6 χρόνια μετά την υποτιθέμενη ημερομηνία γέννησης του Ιησού. Επίσης, τονίζει πως ο Ηρώδης πέθανε το 4 π.Χ., ενώ ο Κυρήνιος δεν ήταν κυβερνήτης της Συρίας κατά την εποχή του Ηρώδη.
Επιπλέον ο Χίτσενς καταδεικνύει τις αντιφάσεις της Καινής διαθήκης, που έχουν εξετασθεί εκτενώς και από άλλος συγγραφείς, αλλά δεν έχουν εξηγηθεί εκτός από το ότι είναι μια μεταφορά. Ισχυρίζεται πως η αδυναμία της Βίβλου είναι αποτέλεσμα ότι οι Χριστιανοί, όταν έρχονταν με επιχειρήματα ενάντια στη λογική ή την ιστορικότα της Βίβλου "μπορούσαν απλά να κάψουν ή να εξαναγκάσουν σε σιωπή όποιον ρωτούσε μη βολικές ερωτήσεις".
O Χίτσενς δείχνει επίσης τις προβληματικές επιπτώσεις της διδαχής "ο αναμάρτητος πρώτος τον λίθον βαλέτω", καθώς σε μια ατελή κοινωνία, θα οδηγούσε σε πρακτικά προβλήματα στην εφαρμογή του νόμου. Κλείνοντας το κεφάλαιο, ισχυρίζεται πως η θρησκεία βασίζεται μόνο πάνω στην Πίστη- και σε τίποτα άλλο- και καλεί τους πιστούς να είναι γενναίοι να το παραδεχτούν.
Κεφάλαιο Εννιά: Το Κοράνι έχει δανειστεί από εβραϊκούς και Χριστιανικούς Μύθους Το κεφάλαιο εννιά εξετάζει τη θρησκεία του Ισλάμ και το ιερό τους βιβλίο, το Κοράνι. Ο Χίτσενς παρατηρεί ότι δεν υπάρχουν στοιχεία θαυματουργών ισχυρισμών για τον Μωχάμεντ και πως το Κοράνι δεν βασίζεται στο υπερφυσικό. Ισχυρίζεται πως η θρησκεία που επινοήθηκε από τον Μωάμεθ και τους οπαδούς του, είναι κλεμμένη από άλλα θρησκευτικά κείμενα.
Επαρχία Ερεϊμεντάου
Η επαρχία Ερεϊμεντάου (Ерейментау ауданы) είναι μια επαρχία της περιφέρειας Ακμόλα στο βόρειο Καζακστάν. Το διοικητικό κέντρο της επαρχίας είναι το Ερεϊμεντάου. Πληθυσμός: 32,236 (απογραφή 2009) 42,246 (απογραφή 1999).
Ο Θεός δεν είναι μεγάλος
Περιεχόμενο
Κεφάλαιο Δέκα: Το δέκατο κεφάλαιο ασχολείται με τα θαύματα. Ο Χίτσενς δηλώνει πως υπερφυσικά θαύματα δεν συμβαίνουν- ούτε συνέβησαν ποτέ. Ισχυρίζεται πως οι αποδείξεις των θαυμάτων ειναι κατασκευασμένες ή βασισμένες σε αναξιόπιστες μαρτυρίες ανθρώπων που είτε έκαναν λάθος είτε ήταν προκατηλλειμμένοι. Σημειώνει πως κανένα θαύμα δεν έχει καταγραφεί σε κάμερα.
Δημοτικό Περιφερειακό Θέατρο Ρούμελης
Το Δημοτικό Περιφερειακό Θέατρο Ρούμελης (ΔΗ.ΠΕ.ΘΕ. Ρούμελης) με έδρα τη Λαμία, το μοναδικό στην Περιφέρεια Στερεάς Ελλάδας, εντάχθηκε στο δίκτυο των ΔΗ.ΠΕ.ΘΕ. του Υπουργείου Πολιτισμού το 1983 (ΦΕΚ 756/28-12-1983,σύσταση Νομικού Προσώπου με όνομα Δημοτικό Περιφερειακό Θέατρο Ρούμελης στο Δήμο Λαμιέων) και εγκαινίασε τη δραστηριότητα του το 1985 με την παράσταση «Η αυλή των θαυμάτων» του Ιάκωβου Καμπανέλλη. Από τότε μέχρι το 1988 αποτελούσε αυτόνομο Νομικό Πρόσωπο Δημοσίου Δικαίου του Δήμου. Το 1988 (ΦΕΚ 432/21-6-1988) το ΔΗ.ΠΕ.ΘΕ. Ρούμελης μετατρέπεται σε Δημοτική Επιχείρηση του Δήμου Λαμιέων, νομική μορφή με την οποία λειτούργησε ως τον Απρίλιο του 2008 (ΦΕΚ 960/23-5-2008) οπότε και μετετράπη σε Δημοτική Κοινωφελή Επιχείρηση του Δήμου Λαμιέων και ως τέτοια λειτουργεί ως σήμερα.
Ο Θεός δεν είναι μεγάλος
Περιεχόμενο
Κεφάλαιο Έντεκα: Η διεφθαρμένη αρχή της Θρησκείας: Το ενδέκατο κεφάλαιο ασχολείται με το πως αρχίζουν οι θρησκείες και ισχυρίζεται πως ξεκινάνε από ανήθικα και διεφθαρμένα άτομα. Το κεφάλαιο εστιάζεται σε διάφορες μικρές θρησκείες, τον μορμονισμό και την ιερέα της πεντηκοντηστιανής εκκλησίας Marjoe Gortner.
Κεφάλαιο Δώδεκα: Πως τελειώνουν οι θρησκείες: Το κεφάλαιο δώδεκα εξετάζει το τέλος των θρησκειών, για να δείξει πως ορισμένες θρησκείες δεν είναι αιώνιες, όπως ισχυρίζονταν
Κεφάλαιο Δεκατρία: Κάνει η θρησκεία τους Ανθρώπους να συμπεριφέρονται καλύτερα; O Χίτσενς εξετάζει το ερώτημα κατά πόσο οι θρήσκοι είναι πιο ενάρετοι από τους άθρησκους. Χρησιμοποιεί το παράδειγμα της σκλαβιάς στις ΗΠΑ και τον Αρβαάμ Λίνκολν για να υποστηρίξει πως οι άθρησκοι αγωνίζονται για ηθικές αρχές με πάθος και αποτελεσματικότητα, όπως και οι θρήσκοι.
Κεφάλαιο Δεκατέσσερα: Δεν υπάρχει "Ανατολική" Λύση. Σε αυτό το κεφάλαιο, ο Χίτσενς απορρίπτει την ιδέα ότι η διαφώτιση θα έρθει μέσω της Νιρβάνας. Εστιάζεται στον Ινδουισμό και Βουδισμό, που εξαθλιώνουν τον κόσμο Εξετάζει τον φεουδαλισμό και τη βία στο Θιβέτ και τη Σρι Λάνκα.
Κεφάλαιο Δεκαεπτά: Μια αναμενόμενη ένσταση Σε αυτό το κεφάλαιο, ο Χίτσενς εξετάζει το πιο συχνό επιχείρημα που ακούει κατά του Αθεϊσμού, πως τα πλέον ανήθικα εγκλήματα στην ιστορία πραγματοποιήθηκαν από άθεους όπως ο Στάλιν. Εξετάζει τα παραδείγματα για να καταλήξει πως οι διάφοροι ηγέτες που ήταν άθεοι ή αγνωστικιστές, η αθεΐα τους δεν έπαιξε κάποιο ρόλο στα εγκλήματα τους, ενώ οι θρησκευτικοί ηγέτες συμμετείχαν πλήρως σε πολέμους και εγκλήματα.
Κεφάλαιο Δεκαοκτώ: Μια καλή παράδοση: Η Αντίσταση των Λογικών. Σε αυτό το κεφάλαιο οι Χιτσενς εξετάζει διάφορους διανοούμενους όπως ο Σωκράτης, Ο Αϊνστάιν, Βολτέρος, Σπινόζα, Κάρολος Δαρβίνος, Τόμας Πέιν και Ισαάκ Νεύτωνας. Ο Χίτσενς ισχυρίζεται πως αρκετοί από αυτούς ήταν αθεϊστές ή αγνωστικιστές ή πανθεϊστές εκτός από τον Σωκράτη και τον Νεύτωνα. Ισχυρίζεται πως οι προπαγανδιστές της θρησκείας έχουν προσπαθήσει να παρερμηνεύσουν ορισμένους από αυτούς τους διανοούμενους και περιγράφει πως αρκετοί από αυτούς αγωνίστηκαν εναντίον των αρνητικών επιδράσεων της θρησκείας.
Κεφάλαιο Δεκαεννιά: Συμπέρασμα: Η Ανάγκη για Νέο Διαφωτισμό Ο Χιτσενς ισχυρίζεται πως η ανθρώπινη φυλή δεν χρειάζεται τη θρησκεία στον βαθμό που ήταν απαραίτητο στο παρελθόν. Γράφει πως ήρθε η ώρα η επιστήμη και η λογική να πάρουν πιο κεντρικό ρόλο στη ζωή των ανθρώπων και των πολιτισμών. Συνεχίζει, πως η μείωση της έμφασης στη θρησκεία θα βελτιώσει την ποιότητα ζωής των ανθρώπων και θα βοηθήσει στην πρόοδο του πολιτισμού. Για αυτό τον σκοπό, καλεί τους άθεους να αντιπαλέψουν τον θεοκρατικό εναγκαλισμό της θρησκείας στην ελεύθερη κοινωνία.
Θετική υποδοχή
Ο Michael Kinsley, στην ανασκόπηση βιβλίων του The New York Times Book Review, χαιρέτησε το βιβλίο του Χίτσενς γράφοντας πως το βιβλίο είναι μια εντυπωσιακή και απολαυστική επίθεση σε όλους. Κλείνοντας αναφέρει πως ο Χίτσενς με αυτό το βιβλίο του ξεπέρασε σε εξυπνάδα τους αντιπάλους του γράφοντας ένα βιβλίο σοβαρό και συμβατό με τις πεποιθήσεις που είχε μια ζωή. Αναφέρει η ανασκόπηση πως και ο θεός πρέπει να είναι ικανοποιημένος με το βιβλίο, γιατί ο Χίτσενς, σε αντίθεση με όσους φωνάζουν για την προσοχή του, τον αντιμετωπίζει ως ενήλικα.
Ο Bruce DeSilva θεωρεί πως είναι το καλύτερο αθεϊστικό κείμενο μετά το «Γιατί δεν είμαι Χριστιανός» Μπέρτραντ Ράσελ το 1927. Ισχυρίζεται πως ο λόγος του Χίτσενς είναι κομψός και δεικτικός, ενώ καταλήγει πως ενώ δεν έγραψε κάτι νέο, πρέπει να αναγνωριστεί ότι ο Χίτσενς γράφει εξαιρετικά καλά.
Το βιβλίο εξυμνήθηκε και από το Kirkus Reviews.
Αρνητική κριτική
Ο David Bentley Hart γράφοντας στο Χριστιανικό περιοδικό First Things, τόνισε πως το βιβλίο δεν έχει ακαδημαϊκή αυστηρότητα ούτε αυστηρή τάξη, ενώ αναφέρει πως το βιβλίο έχει πολλά ιστορικά λάθη..
Ο Ross Douthat, στο Claremont Review of Books έγραψε πως κάθε ταλαντούχος συγγραφέας δικαιούται να βαριέται σε ένα θέμα, αλλά ο Χίτσενς το παράκανε. Ο Χίτσενς προωθεί τα επιχειρήματα του με μη αυστηρό τρόπο. "
Ιστορία πωλήσεων
Το βιβλίο εκδόθηκε την 1η Μαϊου 2007 και σε μια εβδομάδα έφτασε το No. 2 στη λίστα καλύτερων πωλήσεων της Amazon (πίσω από το Harry Potter and the Deathly Hallows). Έφτασε το No. 1 στο New York Times Bestseller list την τρίτη εβδομάδα
Εξωτερικοί σύνδεσμοι
Κατηγορία:Αθεϊστικά βιβλία Κατηγορία:Βιβλία με κριτική στη Θρησκεία
Δημοτικό Περιφερειακό Θέατρο Ρούμελης
Η δραστηριότητα του ΔΗ.ΠΕ.ΘΕ. Ρούμελης αναπτύσσεται σε τρεις σκηνές, την Κεντρική Σκηνή, την Πειραματική Σκηνή και την Παιδική Σκηνή. Στην Κεντρική Σκηνή έχουν ανέβει μεταξύ άλλων έργα των Αισχύλου, Ευριπίδη, Αριστοφάνη, Σαίξπηρ, Τζόνσον, Μολιέρου, Γκολντόνι, Φεϋντώ, Λόρκα, Μίλλερ, Ουίλλιαμς. Έμφαση δόθηκε και στο νεοελληνικό θέατρο με έργα των Καμπανέλλη, Κεχαίδη-Χαβιαρά, Σκούρτη, Κορρέ, Μποστ κ.α. Στην Πειραματική Σκηνή έχουν ανέβει μεταξύ άλλων έργα των Ρίντλεϊ, Λάμπιουτ, Ντούκοσφκι, Τομά, Τσικληρόπουλου, Κοβάτσεβιτς, κ.α. Στην Παιδική Σκηνή έχουν ανέβει έργα των Αριστοφάνη, Αρμένη, Τσιάνου, Τριβιζά, Μπραουδάκη, Καλογεροπούλου, Ρουγγέρη, Μπάουμ, Τουέιν, Γουέι, Γκαρθία Λόρκα, Κένι, κ.α.
Τέλος, στο πλαίσιο της δραστηριότητας του ΔΗ.ΠΕ.ΘΕ. Ρούμελης και με γνώμονα την συμβολή στην Παιδεία, την επιμόρφωση και τη δημιουργική έκφραση των πολιτών, λειτουργεί Θεατρικό Εργαστήρι για ενήλικες στο οποίο διδάσκονται υποκριτική, αυτοσχεδιασμό, ορθοφωνία, κινησιολογία, μουσική, στοιχεία ιστορίας θεάτρου και σκηνογραφία, καθώς και για παιδιά στο οποίο διδάσκονται Θεατρική Αγωγή και Δραματοποιημένη Κίνηση.
Το ΔΗ.ΠΕ.ΘΕ. Ρούμελης έχει περιοδεύσει σε όλη την ελληνική επικράτεια ενώ έχει παρουσιαστεί στην Κωνσταντινούπολη (με τις παραστάσεις «Φιάκας» του Μιλτιάδη Χουρμούζη, 2002, «Λεπρέντης» του Μιλτιάδη Χουρμούζη 2005 στο Θέατρο Φερίκιοϊ-ΕΡΘΟ), στο Κάιρο της Αιγύπτου (με την παράσταση «Προμηθέας Δεσμώτης» του Αισχύλου στην Όπερα του Καΐρου, 2009) και στο Εδιμβούργο της Μεγάλης Βρετανίας (με την παράσταση «Παραμύθι για δύο» του Φίλιπ Ρίντλεϊ στο Edinburgh Festival Fringe, το 2005).
Από την ίδρυσή του έως σήμερα στο ΔΗ.ΠΕ.ΘΕ. Ρούμελης διετέλεσαν Καλλιτεχνικοί Διευθυντές οι εξής:
Κωστής Τσώνος 1984-1989
Ελπιδοφόρος Γκότσης 1989-1992
Βασίλης Κυρίτσης 1992-1995
Βασίλης Μητσάκης	1995-1997
Πανός Σκουρολιάκος	1997-2007
Χρήστος Καλαβρούζος	2007-2010
Ελένη Δουνδουλάκη	2010-2014
Εξωτερικοί σύνδεσμοι
Ρουμελης Κατηγορία:Λαμία
Επαρχία Ερεϊμεντάου
Παραπομπές
Ερειμενταου
Πράσινος δενδρόβιος βόας
Ο πράσινος δενδρόβιος βόας είναι είδος φιδιού με επιστημονική ονομασία κοράλλος ο κυνικός (Corallus caninus) και παλαιότερα και ξιφόσωμα (Xiphosoma). Αυτό το μη δηλητηριώδες φίδι είναι ιθαγενές των τροπικών δασών της Νότιας Αμερικής. Από το 2009, ένα πρώην υποείδος του αναγνωρίζεται ως ξεχωριστό είδος, το Corallus batesii (πράσινος δενδρόβιος βόας της Λεκάνης του Αμαζονίου).
Περιγραφή
Ο ενήλικες πράσινοι δενδρόβιοι βόες φθάνουν σε μήκος έως και 1,8 μέτρο. Τα εμπρόσθια δόντια τους είναι πολύ ανεπτυγμένα και ίσως σε αναλογία με το μήκος σώματος είναι μεγαλύτερα από αυτά οποιουδήποτε άλλου μη δηλητηριώδους φιδιού.
Το βασικό ανοικτό πράσινο έως σμαραγδί χρώμα τους διακόπτεται από μια λευκή διακεκομμένη τεθλασμένη λωρίδα στη ράχη, ενώ η κοιλιά είναι κιτρινωπή. Ο έντονος χρωματισμός και τα σημάδια ξεχωρίζουν ιδιαίτερα το είδος ανάμεσα σε όλα τα φίδια της Νότιας Αμερικής. Τα νεαρά άτομα ποικίλλουν σε χρώμα από ανοικτό έως σκούρο πορτοκαλί, ή και κεραμιδί κόκκινο, προτού αλλάξουν στο πράσινο μετά την ηλικία των 9 έως 12 μηνών. Αυτό συμβαίνει και στην περίπτωση του πράσινου δενδρόβιου πύθωνα (Morelia viridis), είδος στο οποίο τα νεογέννητα και τα νεαρά άτομα μπορεί να είναι καναρινί κίτρινα ή κεραμιδιά. Αντιθέτως όμως με αυτό που πιστεύουν πολλοί, δεν υπάρχουν κίτρινα ανήλικα ή νεαρά άτομα στον πράσινο δενδρόβιο βόα. Γενικότερα, ο C. caninus παρουσιάζει μεγάλες ομοιότητες με τον Morelia viridis, ο οποίος ζει στη νοτιοανατολική Ασία και την Αυστραλία. Αυτό αποτελεί παράδειγμα συγκλίνουσας εξελίξεως: τα δύο είδη δεν έχουν στενή συγγένεια ως προς την καταγωγή.
Γεωγραφική κατανομή
Ο πράσινος δενδρόβιος βόας ζει στη φύση στη Νότια Αμερική, πιο συγκεκριμένα στη βόρεια Κολομβία, στη Βραζιλία, από τη Βενεζουέλα έως το Σουρινάμ, τη Γουιάνα και τη Γαλλική Γουιάνα. Αντιστοίχως, το πρώην υποείδος «πράσινος δενδρόβιος βόας του Αμαζονίου», όπως υποδεικνύει η ονομασία του, απαντάται μόνο στη Λεκάνη του ποταμού Αμαζονίου, η οποία όμως εκτείνεται σε πέντε διαφορετικές χώρες.
Διατροφή
thumb|Πράσινος δενδρόβιος βόας λίγο μετά το τάισμά του σε αιχμαλωσία στις ΗΠΑ Ο πράσινος δενδρόβιος βόας τρέφεται κυρίως με μικρά θηλαστικά, αν και είναι γνωστό από παλαιά ότι τρώνε και κάποια είδη μικρών πτηνών, όπως επίσης και σαύρες και βατράχια. Εξαιτίας του εξαιρετικά αργού μεταβολισμού του, τρέφεται σε πολύ αραιότερα χρονικά διαστήματα από ό,τι τα εδαφόβια είδη βόα και μπορεί να μεσολαβήσουν αρκετοί μήνες μεταξύ δύο διαδοχικών γευμάτων.
Σημειωτέον ότι επί αιώνες και μέχρι πριν λίγες δεκαετίες πιστευόταν ότι ο πράσινος δενδρόβιος βόας έτρωγε κυρίως πουλιά. Αλλά μελέτες των περιεχομένων του στομάχου του υπέδειξαν ότι η πλειονότητα της τροφής αποτελείται από μικρά θηλαστικά, όπως τρωκτικά και μαρσιποφόρα. Τα νεογνά και τα ανήλικα άτομα γενικότερα είναι αυτά που καταναλώνουν μικρές σαύρες και βατράχους, ιδίως της οικογένειας βατράχων Centrolenidae (Henderson κ.ά.).
Αναπαραγωγή και αιχμαλωσία
Ο πράσινος δενδρόβιος βόας C. caninus είναι ωοζωοτόκο είδος, δηλαδή τα αυγά του εκκολάπτονται μέσα στο σώμα του θηλυκού. Τα θηλυκά γεννούν κατά μέσο όρο από 6 έως 14 φιδάκια σε κάθε γέννα. Το είδος εκτιμάται αρκετά ως κατοικίδιο ζώο και μπορεί ακόμα και να αναπαραχθεί σε αιχμαλωσία, σε ζωολογικούς κήπους. Ωστόσο το πρώην υποείδος, και τώρα ξεχωριστό είδος, το Corallus batesii (της Λεκάνης του Αμαζονίου) είναι προτιμητέο εξαιτίας του πιο ήρεμου χαρακτήρα του (αν και αμφότερα τα είδη πωλούνται σε υψηλές τιμές από τους ιθαγενείς κατοίκους των τροπικών δασών της Νότιας Αμερικής).
Εξωτερικοί σύνδεσμοι
Κατηγορία:Βοΐδες Κατηγορία:Ερπετά της Νότιας Αμερικής Κατηγορία:Είδη ελαχίστης ανησυχίας (LC)
Σύστημα Ταξινόμησης της Βιβλιοθήκης του Κογκρέσου
Το Σύστημα Ταξινόμησης της Βιβλιοθήκης του Κογκρέσου (Library of Congress Classification)   αναπτύχθηκε από την Βιβλιοθήκη του Κογκρέσου των Η.Π.Α. προκειμένου να διευκολύνει τον εντοπισμό των βιβλίων, μέσω της ένταξής τους σε κατηγορίες. Το σύστημα χρησιμοποιείται πολλές πανεπιστημιακές βιβλιοθήκες στις Ηνωμένες Πολιτείες και σε όλο τον κόσμο.
Οργάνωση
Κάθε κατηγορία μπορεί να καθοριστεί με ένα ή δύο πρόσθετα γράμματα και στη συνέχεια με μια σειρά αριθμών. Για παράδειγμα :
Το σύνολο γραμμάτων και αριθμών σχηματίζει ένα ευρετήριο και αντιστοιχεί σε ένα συγκεκριμένο θέμα.
Μέθοδος ταξινόμησης
Τα γράμματα I, O, W, X και Y δεν χρησιμοποιούνται.
Εξωτερικοί σύνδεσμοι
Κατηγορία:Βιβλιοθηκονομία Κατηγορία:Αναπαράσταση γνώσης
Εθνική Γαλλίας (καλαθοσφαίριση ανδρών)
Η Εθνική Γαλλίας Καλαθοσφαίρισης είναι το εθνικό αντιπροσωπευτικό συγκρότημα της Γαλλίας στις μεγαλύτερες διοργανώσεις καλαθοσφαίρισης.
Συγκεντρώνει τους καλύτερους Γάλλους παίκτες, ενώ τελούσε υπό τη σκέπη της Γαλλικής Ομοσπονδίας Στίβου (1926-1929), της Γαλλικής Ομοσπονδίας Στίβου και Καλαθοσφαίρισης (1929-1932) και στη συνέχεια της Γαλλικής Ομοσπονδίας Καλαθοσφαίρισης από τις 25 Ιουνίου 1932.
Ιστορία
Δημιουργημένη την περίοδο του Μεσοπολέμου, η Εθνική Γαλλίας έδωσε τον πρώτο της διεθνή αγώνα στις 4 Απριλίου 1926 στο Μιλάνο, όπου ηττήθηκε από την Ιταλία. Ισχυρή δύναμη του ευρωπαϊκού μπάσκετ την περίοδο μετά τον Β΄ Παγκόσμιο Πόλεμο, η Εθνική Γαλλίας είχε ιδιαιτέρως ασταθή πορεία μετά τη δεκαετία του 1960, η οποία σημαδεύτηκε από πολλές αποτυχίες και απογοητεύσεις με βάση τις προσδοκίες που είχαν δημιουργηθεί.
Παρά την παρουσία, κατά καιρούς, παικτών παγκόσμιας κλάσης όπως οι Αλαίν Ζιλ, Ερβέ Ντυμπουϊσόν, Αντουάν Ριγκωντώ και Τόνι Πάρκερ, οι Bleus χρειάστηκε να περιμένουν μέχρι τη νίκη τους στον τελικό του Ευρωμπάσκετ του 2013, με σκορ 80-66 απέναντι στη Λιθουανία, στις 22 Σεπτεμβρίου 2013 στη Λιουμπλιάνα, για να κατακτήσει τον πρώτο σημαντικό διεθνή τίτλο της ιστορίας της. Προ αυτού, οι καλύτερες επιδόσεις της Εθνικής Γαλλίας ήταν τα δύο αργυρά μετάλλια που είχαν κατακτηθεί στους Ολυμπιακούς Αγώνες του 1948 και στους Ολυμπιακούς Αγώνες του 2000.
Με το πέρας των Ολυμπιακών Αγώνων του Λονδίνου το 2012, η Γαλλία βρισκόταν στην 8η θέση της Παγκόσμιας Κατάταξης της FIBA.
Με το πέρας του Παγκοσμίου Κυπέλλου 2019, η Γαλλία βρισκόταν στην 7η θέση της Παγκόσμιας Κατάταξης της FIBA. Στους Ολυμπιακούς Αγώνες 2020 στο Τόκιο, κατέκτησε το ασημένιο μετάλλιο, αφού ηττήθηκε στον τελικό από τις Η.Π.Α, 87-82. Αυτό ήταν το τρίτο μετάλλιο (όλα ασημένια) της Εθνικής Γαλλίας σε Ολυμπιακούς Αγώνες.
Το 2022, αγωνίστηκαν στο Ευρωμπάσκετ 2022 κατακτώντας το ασημένιο μετάλλιο αφού ηττήθηκε στον τελικό από την Ισπανία 88-76. Με το πέρας της διοργάνωσης βρισκόταν στην 5η θέση της Παγκόσμιας Κατάταξης της FIBA.
Από τις 4 Μαρτίου 2009, ομοσπονδιακός τεχνικός είναι ο Γάλλος Βενσάν Κολέ.
Εξωτερικοί Σύνδεσμοι
Γαλλία Ανδρων Γαλλια
Σαρλ Μαντού
Ο Σαρλ Μαντού (γαλλικά: Charles Mantoux) (14 Μαΐου 1877, Παρίσι – 1947) ήταν Γάλλος ιατρός και ο δημιουργός του ομώνυμου τεστ για τη φυματίωση.
Βιογραφία
Ο Μαντού αποφοίτησε από το Πανεπιστήμιο του Παρισιού, όπου σπούδασε κοντά στον Πωλ Μπροκά. Για λόγους υγείας, μετακόμισε στις Κάννες, αλλά συνέχισε να εργάζεται στο Παρίσι κατά τις μεγάλες περιόδους διακοπών που παραχωρούνταν σε ασθενείς σε σανατόρια.
Το 1908, παρουσίασε την πρώτη του μελέτη για τις ενδοδερμικές ενέσεις στη Γαλλική Ακαδημία Επιστημών και δημοσίευσε αυτή την εργασία το 1910. Τα επόμενα χρόνια, η ενδοδερμική εξέταση αντικατέστησε την υποδόρια εξέταση (τεστ Μαντού). Ο Μαντού ολοκλήρωσε αυτήν την έρευνα και έκανε άλλες συνεισφορές στη δημόσια υγεία και την ακτινολογία, χωρίς καμία σχέση με μεγάλα πανεπιστήμια και ιδρύματα.
Εξωτερικοί σύνδεσμοι
Κατηγορία:Γάλλοι ιατροί Κατηγορία:Ανοσολόγοι
Scarabus
Scarabus είναι ο τίτλος του τρίτου στούντιο άλμπουμ του αγγλικού ροκ συγκροτήματος Ian Gillan Band, το οποίο κυκλοφόρησε σε μορφή δίσκου βινυλίου τον Οκτώβριο του 1977 μέσω της δισκογραφικής εταιρείας "Island Records". Ο δίσκος επανεκδόθηκε το 2004 από την "Phantom Import Distribution" με επιπλέον κομμάτι το "My Baby Loves Me".
Αυτός ήταν ο τελευταίος στούντιο δίσκος των Ian Gillan Band, αφού μετά διαλύθηκαν για να συνεχίσει ο Ίαν Γκίλαν με τους Gillan.
Τραγούδια του δίσκου
1. Scarabus (Gillan, Fenwick, Nauseef, Gustafson, Towns) - 4:53
2. Twin Exhausted (Gillan, Fenwick, Nauseef, Gustafson, Towns) - 4:08
3. Poor Boy Hero (Gillan, Fenwick, Nauseef, Gustafson, Towns) - 3:08
4. Mercury High (Gillan, Fenwick, Nauseef, Gustafson, Towns) - 3:31
5. Pre-release (Gillan, Fenwick, Nauseef, Gustafson, Towns) - 4:22
6. Slags to Bitches (Gillan, Fenwick, Nauseef, Gustafson, Towns) - 5:09
7. Apathy (Gillan, Fenwick, Nauseef, Gustafson, Towns) - 4:19
8. Mad Elaine (Gillan, Fenwick, Nauseef, Gustafson, Towns) - 4:15
9. Country Lights (Gillan, Fenwick, Nauseef, Gustafson, Towns) - 3:16
10. Fool's Mate (Gillan, Fenwick, Nauseef, Gustafson, Towns) - 4:19
Τα μέλη των Ian Gillan Band
Οι μουσικοί οι οποίοι ηχογράφησαν το "Scarabus" είναι οι εξής:
Πηγές
Κατηγορία:Δισκογραφία των Ian Gillan Band Κατηγορία:Άλμπουμ του 1977
Κίνημα στην Πόλη του Ζωγράφου
Το Κίνημα στην Πόλη του Ζωγράφου είναι δημοτική κίνηση της ριζοσπαστικής αριστεράς στο δήμο Ζωγράφου.
Ίδρυση και εκλογικές συμμετοχές
Ιδρύθηκε το 2006, ενώ στη πρώτη εκλογική διαδικασία που συμμετείχε πήρε το 6,41% ψήφων του Δήμου και εξέλεγε δημοτικό σύμβουλο τον επικεφαλής Κώστα Κωστόπουλο. Στις δημοτικές εκλογές του 2010 εξέλεξε με ποσοστό 5,01% δημοτικό σύμβουλο την Ράνια Νενεδάκη, η οποία είναι η επικεφαλής του συνδυασμού στις δημοτικές εκλογές του 2014.
Δράση
Το κίνημα στην πόλη έχει συμμετοχή στα τοπικά ζητήματα της περιοχής όπως το θέμα της Βίλας Ζωγράφου και σε συνεδρίαση ψήφισε κατά της αποδοχής δωρεάς του υπόλοιπου 50% του Κτήματος Ζωγράφου στον Δήμο ενώ παράλληλα είναι ενάντια στo Πρόγραμμα Καλλικράτης και έχει συμμετάσχει σε δράσεις ενάντια στο κλείσιμο των ιατρείων ΕΟΠΥΥ στην περιοχή, καθώς και έχει στηλιτεύσει την τσιμεντοποιήση του Δήμου. Μέλη της παράταξης συμμετείχαν σε διαμαρτυρία εναντίον της υπουργού Άννας Νταλάρα στις 06/06/2011 καθώς και εναντίον του Μιχάλη Χρυσοχοΐδη. Τα γραφεία της δημοτικής κίνησης Κίνημα στη Πόλη του Ζωγράφου έχουν γίνει επανειλημμένως στόχος ακροδεξιών επιθέσεων.
Παραπομπές
Κατηγορία:Δήμος Ζωγράφου Κατηγορία:Δημοτικές παρατάξεις
Χρωματική κλίμακα Φον Λούσαν
δεξιά|μικρογραφία|500x500εσ| Χάρτης κατανομής χρώματος ανθρώπινου δέρματος για γηγενείς πληθυσμούς, από τον Ρ. Μπιασούτι στη χρωματική κλίμακα Φον Λούσαν για την ταξινόμηση του χρώματος του δέρματος. Αναφέρθηκε ότι για περιοχές χωρίς δεδομένα ο Μπιασούτι απλώς συμπλήρωσε τον χάρτη με παρέκταση από ευρήματα που προέκυψαν σε άλλες περιοχές. δεξιά|μικρογραφία|200x200εσ| Χρώματα δέρματος σύμφωνα με τη χρωματική κλίμακα του φον Λούσαν Η χρωματική κλίμακα Φον Λούσαν είναι μέθοδος ταξινόμησης του χρώματος του δέρματος. Ονομάζεται επίσης κλίμακα κλίμακα Φον Λούσαν. Πήρε το όνομά του από τον εφευρέτη της, τον Φέλιξ φον Λούσαν. Ο εξοπλισμός αποτελείται από 36 αδιαφανή γυάλινα πλακίδια τα οποία συγκρίθηκαν με το δέρμα του θέματος, ιδανικά σε μέρος που δεν εκτίθεται στον ήλιο (όπως κάτω από το μπράτσο). Η κλίμακα Φον Λούσαν χρησιμοποιήθηκε για τον καθορισμό των φυλετικών ταξινομήσεων των πληθυσμών ανάλογα με το χρώμα του δέρματος. Από αυτή την άποψη, έρχεται σε αντίθεση με την κλίμακα Φίτσπατρικ, η οποία προορίζεται για την ταξινόμηση του τύπου δέρματος των ατόμων, που εισήχθη το 1975 από τον δερματολόγο του Χάρβαρντ Τόμας Μ. Φίτσπατρικ, για να περιγράψει τη συμπεριφορά μαυρίσματος στον ήλιο.
Η κλίμακα Φον Λούσαν χρησιμοποιήθηκε εκτενώς κατά το πρώτο μισό του 20ού αιώνα στις φυλετικές μελέτες και στην ανθρωπομετρία. Ωστόσο, τα αποτελέσματα ήταν ασυνεπή: σε πολλές περιπτώσεις, διαφορετικοί ερευνητές έδιναν διαφορετικές αναγνώσεις για το ίδιο άτομο. Η κλίμακα Φον Λούσαν εγκαταλείφθηκε σε μεγάλο βαθμό από τις αρχές της δεκαετίας του 1950 και αντικαταστάθηκε με μεθόδους που χρησιμοποιούν φασματοφωτομετρία ανάκλασης.
Ο παρακάτω πίνακας δείχνει τις 36 κατηγορίες της κλίμακας Φον Λούσαν σε σχέση με τις έξι κατηγορίες της κλίμακας Φίτσπατρικ:
Εξωτερικοί σύνδεσμοι
Κατηγορία:Ανθρωπομετρία Κατηγορία:Μελάγχρωση του δέρματος Κατηγορία:Επιστημονικός ρατσισμός
Παναγιά Αχαΐας
Η Παναγιά είναι ορεινός της Αχαΐας που υπάγεται διοικητικά στην Τοπική Κοινότητα Σουλίου του Δήμου Πατρέων. Είναι οικισμός του Παλαιού Σουλίου και εκεί βρίσκεται ο κοιμητηριοακός ναός της περιοχής αυτής, που είναι αφιερωμένος στην Παναγία και από τον οποίο προέρχεται η ονομασία του οικισμού.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Πατρέων Κατηγορία:Σούλι Αχαΐας
2849 Σκλόφσκι
Φυσικά χαρακτηριστικά
Η μέση διάμετρος του Σκλόφσκι εκτιμάται σε 15,1 χιλιόμετρα περίπου, ενώ το γεωμετρικό άλβεδό του είναι 0,064 ± 0,017.
Εξωτερικοί σύνδεσμοι-πηγές
Σκλοφσκι
Η στρίγγλα που έγινε αρνάκι (ταινία 1967)
Η στρίγγλα που έγινε αρνάκι (αγγλ. τίτλος The Taming of the Shrew, ιταλ. τίτλος La Bisbetica domata) είναι κινηματογραφική ταινία αμερικανικής και ιταλικής παραγωγής του 1967, σκηνοθετημένη από τον Φράνκο Τζεφιρέλι. Βασίζεται πάνω στο κωμικό θεατρικό έργο του Ουίλιαμ Σαίξπηρ Το Ημέρωμα της Στρίγγλας, του οποίου αποτελεί τη γνωστότερη κινηματογραφική μεταφορά. Πρωταγωνιστούν οι Ελίζαμπεθ Τέιλορ και Ρίτσαρντ Μπάρτον.
Υπόθεση
Ο έμπορος Μπατίστα Μινόλα θέλει να παντρέψει τις δυο του κόρες. Ωστόσο, μπορεί να παντρέψει τη μικρότερη, την Μπιάνκα, μόνο αν προηγουμένως παντρέψει τη μεγαλύτερη, την Κατερίνα, την οποία κανένας δεν θέλει να παντρευτεί εξαιτίας του κακού της χαρακτήρα. Μόνο ένας νεαρός ευγενής με εξίσου ισχυρή θέληση και πόθο, ο Πετρούκιος, αναλαμβάνει την πρόκληση να την παντρευτεί και να την δαμάσει. Μία παράλληλα εξελισσόμενη δευτερεύουσα πλοκή αφορά την πολιορκία της Μπιάνκα από αρκετούς υποψήφιους γαμπρούς, μεταξύ των οποίων είναι ο όμορφος Λουκέντιος, ο κομψευόμενος Ορτένσιος και ο ηλικιωμένος Γκρέμιος.
Λεπτομέρειες της παραγωγής
Η ταινία γυρίστηκε με διαλόγους στην αγγλική γλώσσα, αλλά στην Ιταλία. Το σενάριο παραλείπει μεγάλο μέρος του σαιξπηρικού διαλόγου.
Αρχικώς η ταινία αποσκοπούσε να αποτελέσει ένα όχημα προβολής για τη Σοφία Λόρεν και τον Μαρτσέλλο Μαστρογιάννι. Αλλά οι Ελίζαμπεθ Τέιλορ και Ρίτσαρντ Μπάρτον έβαλαν πάνω από 1 εκατομμύριο δολάρια της εποχής στην παραγωγή του έργου προκειμένου να παίξουν αυτοί τους βασικούς ρόλους, ενώ αντί αμοιβής συμφώνησαν να πάρουν μόνο ένα ποσοστό από τα κέρδη της ταινίας.
Εμπορική πορεία
Η στρίγγλα που έγινε αρνάκι είχε συνολικές εισπράξεις 12 εκατομμύρια δολάρια παγκοσμίως, από τα οποία τα 8 εκατομμύρια στη Βόρεια Αμερική , έναντι κόστους παραγωγής 4 εκατομμυρίων δολαρίων.
Διακρίσεις
Η ταινία ήταν υποψήφια για δύο Βραβεία Όσκαρ: Το Όσκαρ Καλύτερων Κοστουμιών (Ντανίλο Ντονάτι και Αϊρήν Σάραφ) και το Όσκαρ Καλύτερης Καλλιτεχνικής Διεύθυνσης (Λορέντσο Μοντζαρντίνο, John DeCuir, Έλβεν Γουέμπ, Τζουζέππε Μαριάνι, Ντάριο Σιμόνι και Λουίτζι Τζερβάσι). Δεν κέρδισε ωστόσο κανένα.
Ηλεκτρονικό σύστημα πληροφόρησης για την εσωτερική αγορά
Το ηλεκτρονικό σύστημα πληροφόρησης για την εσωτερική αγορά (IMI) είναι ένα ηλεκτρονικό δίκτυο που συνδέει τους δημόσιους φορείς εντός του Ευρωπαϊκού Οικονομικού Χώρου. Αναπτύχθηκε από την Ευρωπαϊκή Επιτροπή μαζί με τα Κράτη Μέλη της Ευρωπαϊκής Ένωσης ώστε να επιταχυνθεί η διασυνοριακή διοικητική συνεργασία. Επιτρέπει στις δημόσιες διοικήσεις σε εθνικό, περιφερειακό και τοπικό επίπεδο να εντοπίζουν τις ομολόγους τους σε άλλες χώρες και να ανταλλάσσουν πληροφορίες. Προ-μεταφρασμένες ερωτήσεις κι απαντήσεις καθώς και αυτόματη μετάφραση κάνει δυνατή την επικοινωνία στη γλώσσα τους.
Ιστορικό
Η νομοθεσία της Ευρωπαϊκής Ένωσης για την εσωτερική αγορά υποχρεώνει τις αρμόδιες αρχές των κρατών μελών να βοηθούν τις ομολόγους τους στο εξωτερικό, παρέχοντάς τους πληροφορίες. Ορισμένη νομοθεσία απαιτεί επίσης την επικοινωνία μεταξύ των κρατών μελών και της Ευρωπαϊκής Επιτροπής (για παράδειγμα για την κοινοποίηση των εθνικών μέτρων εκτέλεσης του δικαίου της Ένωσης). Το IMI αναπτύχθηκε για να διευκολύνει αυτή την καθημερινή ανταλλαγή πληροφοριών.
Το IMI ξεκίνησε τον Φεβρουάριο του 2008. Η ανάπτυξη και συντήρησή του χρηματοδοτήθηκε από το πρόγραμμα Λύσεις διαλειτουργικότητας για τις Ευρωπαϊκές Δημόσιες Διοικήσεις (ISA) από τον Ιούλιο του 2010. Το ISA είναι ο διάδοχος του προγράμματος διαλειτουργικής παροχής πανευρωπαϊκών υπηρεσιών ηλεκτρονικής διακυβέρνησης στις δημόσιες διοικήσεις, τις επιχειρήσεις και τους πολίτες (IDABC), το οποίο αρχικά χρηματοδοτούσε το ΙΜΙ κι έφτασε στο τέλος του στις 31 Δεκεμβρίου του 2009.
Το IMI είναι ένα από τα εργαλεία διακυβέρνησης της Ενιαίας Αγοράς. Άλλα τέτοια εργαλεία είναι το Η Ευρώπη σου, το Η Ευρώπη σου – Συμβουλές, το SOLVIT και τα Κέντρα Ενιαίας Εξυπηρέτησης.
Το IMI εφαρμόζει την προσέγγιση "από σχεδίου προστασία απορρήτου (privacy by design)" – την ενσωμάτωση της τήρησης του απορρήτου και της προστασίας των προσωπικών δεδομένων σε όλα τα στάδια του σχεδιασμού του IMI – η οποία έχει αναπτυχθεί σε διαβούλευση με τον Ευρωπαίο Επόπτη Προστασίας Δεδομένων (ΕΕΠΔ).
Πρωταγωνιστές
Το ΙΜΙ αναπτύχθηκε με αποκεντρωμένο τρόπο. Ως εκ τούτου, η υλοποίησή του στην πράξη αποτελεί ευθύνη των επιμέρους Κρατών Μελών. Υπάρχουν διάφοροι παράγοντες που διαδραματίζουν κάποιο ρόλο στο δίκτυο ΙΜΙ.
Συντονιστές ΙΜΙ
Υπάρχει ένας εθνικός συντονιστής ΙΜΙ (NIMIC) ανά Κράτος Μέλος, που συνήθως εδρεύει σε ένα εθνικό υπουργείο. Ο ρόλος του είναι να επιβλέπει τη συνολική εφαρμογή και την ομαλή λειτουργία του ΙΜΙ σε εθνικό επίπεδο. Οι συντονιστές ΙΜΙ μπορούν να μεταβιβάσουν μέρος των αρμοδιοτήτων τους σε επιπλέον περιφερειακούς συντονιστές, οι οποίοι είναι υπεύθυνοι, για παράδειγμα, για ένα νομοθετικό τομέα ή μια γεωγραφική περιοχή, ανάλογα με τις διοικητικές δομές κάθε κράτους μέλους.
Ευρωπαϊκή Επιτροπή
Η Ευρωπαϊκή Επιτροπή είναι υπεύθυνη για τη συντήρηση και ανάπτυξη του εργαλείου, τις υπηρεσίες βοήθειας χρηστών και την εκπαίδευση. Επίσης, διαχειρίζεται και υποστηρίζει το δίκτυο των συντονιστών ΙΜΙ, προωθεί την περαιτέρω επέκταση του ΙΜΙ και δημοσιεύει εκθέσεις σχετικά με τη λειτουργία του συστήματος.
Ροές εργασίας του IMΙ
Το ΙΜΙ προσφέρει μια σειρά από ροές εργασίας για τους χρήστες του, προκειμένου να διευκολυνθούν διάφορες μορφές διοικητικής συνεργασίας μεταξύ των κρατών μελών του Ευρωπαϊκού Οικονομικού Χώρου.
Αιτήσεις παροχής πληροφοριών
Όταν μια αρμόδια αρχή χρειάζεται πληροφορίες από μία αντίστοιχη στο εξωτερικό, μπορεί να στείλει ένα αίτημα για πληροφορίες. Ο εν λόγω μηχανισμός ανταλλαγής χρησιμοποιεί λίστες ερωτήσεων κι απαντήσεων που είναι προ-μεταφρασμένες σε όλες τις γλώσσες της ΕΕ. Η επισύναψη εγγράφων είναι επίσης δυνατή. Μόνο οι αρμόδιες αρχές που εμπλέκονται άμεσα στην ανταλλαγή πληροφοριών έχουν πρόσβαση στο περιεχόμενο. Ένα πρακτικό παράδειγμα ενός αιτήματος πληροφοριών είναι όταν ένας Γερμανός καθηγητής θα ήθελε να συνεχίσει τις δραστηριότητές του στην Πορτογαλία. Η πορτογαλική αρχή πρέπει να επαληθεύσει την αυθεντικότητα του σαρωμένου διπλώματός του. Μπορεί στη συνέχεια να χρησιμοποιήσει το ΙΜΙ για να στείλει ένα αίτημα για πληροφορίες στην αντίστοιχη αρχή στη Γερμανία. Αυτή η αρχή μπορεί να δεχθεί το αίτημα και να στείλει μια απάντηση πίσω στην Πορτογαλική αρχή. Χάρη στις προ-μεταφρασμένες ερωτήσεις κι απαντήσεις, οι δύο αρχές μπορούν να επικοινωνούν στην δική τους γλώσσα.
Προειδοποιήσεις
Πρόκειται για μία-προς-πολλές ανταλλαγή πληροφοριών όπου οι αρχές μπορούν να προειδοποιήσουν ή να κοινοποιήσουν σε μία ή περισσότερες αρμόδιες αρχές ή/και την Ευρωπαϊκή Επιτροπή. Για παράδειγμα, η Οδηγία σχετικά με τις Υπηρεσίες στην Ενιαία Αγορά ορίζει ότι τα κράτη μέλη ειδοποιούν το ένα το άλλο για τους πιθανούς κινδύνους για την υγεία και την ασφάλεια των ανθρώπων ή του περιβάλλοντος που προκαλούνται κατά την παροχή των υπηρεσιών.
Αποθήκες πληροφοριών
Οι αποθήκες πληροφοριών IMI είναι βάσεις δεδομένων που αποθηκεύουν συγκεκριμένες πληροφορίες για ορισμένους τομείς πολιτικής. Ένα παράδειγμα μιας τέτοιας αποθήκευσης είναι ο κατάλογος των μητρώων που διατηρούνται από τις αρμόδιες αρχές σε όλο τον Ευρωπαϊκό Οικονομικό Χώρο. Αυτός ο κατάλογος είναι εξοπλισμένος με πολύγλωσσες λειτουργίες αναζήτησης. Στο περιεχόμενο μιας αποθήκης πληροφοριών μπορούν να έχουν πρόσβαση από μια περιορισμένη μόνο ομάδα των αρμοδίων αρχών έως όλοι οι χρήστες του ΙΜΙ.
Νομικό πλαίσιο
Το IMI χρησιμοποιείται σε όλα τα κράτη μέλη του Ευρωπαϊκού Οικονομικού Χώρου, για τη διοικητική συνεργασία που προβλέπεται στην Οδηγία για την Αναγνώριση των Επαγγελματικών Προσόντων (2005/36/EC), από την Οδηγία για τις Υπηρεσίες στην Εσωτερική Αγορά (2006/123/EC) και, σε πιλοτική βάση, την Οδηγία περί Απόσπασης Εργαζομένων. Πρόκειται να επεκταθεί για να καλύψει περαιτέρω νομοθετικούς τομείς. Για παράδειγμα, τον Κανονισμό για την επαγγελματική διασυνοριακή οδική μεταφορά μετρητών ευρώ μεταξύ κρατών μελών της ζώνης του ευρώ και την Οδηγία περί εφαρμογής των δικαιωμάτων των ασθενών στο πλαίσιο της διασυνοριακής υγειονομικής περίθαλψης.
Το IMI στοχεύει στο να "γίνει ένα ευέλικτο σύνολο εργαλείων στην υπηρεσία της διοικητικής συνεργασίας, συμβάλλοντας στη βελτίωση της διακυβέρνησης της Εσωτερικής Αγοράς".
Ο κανονισμός ΙΜΙ (ΕΕ) αριθ. 1024/2012 που τέθηκε σε ισχύ στις 4 Δεκεμβρίου 2012 είναι ένας νόμος της ΕΕ που θεσπίζει ένα ολοκληρωμένο νομικό πλαίσιο για το ΙΜΙ. Παρέχει ένα πλήρες σύνολο κανόνων για την επεξεργασία των προσωπικών δεδομένων στο ΙΜΙ και ορίζει μια μέθοδο για τη μελλοντική επέκταση του ΙΜΙ σε άλλους τομείς πολιτικής.
External links
Κατηγορία:Ευρωπαϊκή Επιτροπή Κατηγορία:Πληροφοριακά συστήματα
Νεκρές ψυχές
Οι Νεκρές ψυχές (ρωσ.: «Мёртвые души» Μόρτβιε Ντούσι) είναι το μοναδικό μυθιστόρημα που συνέγραψε ο Ρώσος συγγραφέας Νικολάι Γκόγκολ, αλλά θεωρείται ένα από τα κορυφαία έργα του. Πρωτοδημοσιεύθηκε το 1842 και θεωρείται ευρύτατα ως υπόδειγμα της ρωσικής λογοτεχνίας του 19ου αιώνα. Το έργο περιγράφει τα ταξίδια και τις περιπέτειες του Πάβελ Ιβάνοβιτς Τσιτσίκοφ (ρωσ. П.И. Чичиков), και τους ανθρώπους που συναντά. Αυτοί οι άνθρωποι είναι τυπικό δείγμα της ρωσικής μεσαίας τάξεως της εποχής. Ο ίδιος ο Γκόγκολ δεν χαρακτήρισε το βιβλίο ως μυθιστόρημα, αλλά ως «επικό ποίημα σε πεζό λόγο», αν και μέσα στο ίδιο το έργο το αποκαλεί «μυθιστόρημα σε στίχο». Παρά το ότι μεταγενέστερα απεφάσισε να το καταστήσει το πρώτο μέρος μιας τριλογίας και είχε σχεδόν τελειώσει το δεύτερο μέρος, ο Γκόγκολ το κατέστρεψε αυτή τη συνέχεια στις «Νεκρές ψυχές» λίγο πριν από τον θάνατό του. Παρά το ότι το μυθιστόρημα τελειώνει με μια ημιτελή φράση, θεωρείται από μερικούς ως πλήρες στην υπάρχουσα μορφή του.
Ο τίτλος
Ο αρχικός τίτλος, όπως υπήρχε στο εξώφυλλο της πρώτης εκδόσως, ήταν ''Οι περιπλανήσεις του Τσιτσικόφ, ή Νεκρές ψυχές. «Ποίημα»'', ο οποίος συντομεύθηκε σε «Νεκρές ψυχές». Στη Ρωσική Αυτοκρατορία, πριν από την απελευθέρωση των δουλοπαροίκων το 1861, οι γαιοκτήμονες κατείχαν νόμιμα δουλοπάροικους για να καλλιεργούν τη γη τους. Σε γενικές γραμμές οι δουλοπάροικοι θεωρούνταν ατομική ιδιοκτησία του γαιοκτήμονα, που μπορούσε να τους αγοράσει, να τους πουλήσει ή να τους υποθηκεύσει, όπως οποιοδήποτε άλλο περιουσιακό στοιχείο. Για τη μέτρησή του αριθμού τους χρησιμοποιούσαν τον όρο «ψυχή»: π.χ. «14 ψυχές δουλοπάροικων». Η υπόθεση του μυθιστορήματος βασίζεται σε «νεκρές ψυχές» (δηλαδή νεκρούς δουλοπάροικους), οι οποίοι εξακολουθούν να καταγράφονται σε περιουσιολόγια γαιοκτημόνων. Σε ένα άλλο επίπεδο, ο τίτλος αναφέρεται στις «νεκρές ψυχές» των προσώπων του έργου, καθώς όλοι αντιπροσωπεύουν διαφορετικές εκφάνσεις ηθικού και πνευματικού τέλματος, με αποχρώσεις αστικής υποκρισίας και αγραμματοσύνης.
Οι Νεκρές ψυχές έχουν περιγραφεί επίσης ως πικαρέσκο μυθιστόρημα, ένα είδος σχεδόν ανύπαρκτο στη ρωσική λογοτεχνία της εποχής εκείνης.
Εξωτερικοί σύνδεσμοι
Κατηγορία:Νικολάι Γκόγκολ Κατηγορία:Ρωσικά μυθιστορήματα Κατηγορία:Σάτιρα Κατηγορία:Μυθιστορήματα του 1842
Λάζαρ Τάσιτς
Ο Λάζαρ Τάσιτς (Σερβικά Κυριλλικά: Лазар Тасић, 5 Απριλίου 1931 – 16 Μαΐου 2003), ήταν Γιουγκοσλάβος διεθνής ποδοσφαιριστής.
Αγωνίστηκε συνολικά 13 φορές με την Εθνική Γιουγκοσλαβίας, πετυχαίνοντας ένα τέρμα. Διετέλεσε, επίσης, προπονητής της Βέφα.
Σκύλος Δαλματίας
Ιστορικό
thumb|right|Σκύλος Δαλματίας. Το Δαλματίας είναι φυλή σκυλιού μεσαίου μεγέθους. Το σκυλί Δαλματίας χρησιμοποιήθηκε κυρίως ως μεταφορικό μέσο κατά τις πρώτες ημέρες της ύπαρξης του. Προέρχεται από την Κροατία και συγκεκριμένα από την ιστορική περιοχή της Δαλματίας. Σήμερα, είναι ένα δημοφιλές κατοικίδιο και πολλοί λάτρεις των σκυλιών συμμετέχουν με σκυλιά Δαλματίας σε διαγωνισμούς για σκύλους.
Εναπόθεση ουρικών αλάτων στους νεφρούς
Γενικά, ισχύει ότι οι πουρίνες (αδενίνη, γουανίνη) μεταβολίζονται μέσω μιας διαδικασίας που καταλήγει στην παραγωγή ουρικού οξέος. Σε ορισμένα θηλαστικά, συμπεριλαμβανόμενου και του σκύλου, το ουρικό οξύ μεταβολίζεται περαιτέρω σε αλλαντοϊνη, με τη δράση του ηπατικού ενζύμου ουρικάση, και απομακρύνεται με τα ούρα. Ωστόσο, στους σκύλους φυλής Δαλματίας, ένα αυτοσωμικό υπολειπόμενο γονίδιο του χρωμοσώματος 3 (CFA03) σχετίζεται με μετάλλαξη μιας πρωτεϊνης της μεμβράνης των ηπατικών κυττάρων που μεταφέρει το ουρικό οξύ στο εσωτερικό των ηπατικών κυττάρων, όπου πραγματοποιείται ο μεταβολισμός του. Η πρωτεϊνη αυτή καθίσταται δυσλειτουργική ή απουσιάζει πλήρως, με αποτέλεσμα την μειωμένη παραγωγή αλλαντοϊνης και την αυξημένη συγκέντρωση ουρικού οξέος στον ορό του αίματος (υπερουριχαιμία). Αυτό οδηγεί σε αυξημένη έκκρισή του στο ούρο (υπερουρικοζουρία), ενώ παράλληλα δεν υπάρχει ικανοποιητική επαναρρόφηση του από τα εγγύς σωληνάρια των νεφρών. Για αυτό το λόγο, στη συγκεκριμένη φυλή είναι συχνότερος ο σχηματισμός ουρολίθων από ουρικά άλατα στους νεφρούς.
Παραπομπές
Κατηγορία:Δαλματία Κατηγορία:Φυλές σκύλων
Ελενόπολις Παλαιστίνης
Η Ελενόπολις ήταν βυζαντινή πόλη στην Παλαιστίνη και έδρα επισκοπής στα τέλη της ρωμαϊκής επαρχίας της "Παλαιστίνης δευτέρας". Πήρε το όνομά της από τη μητέρα του Μεγάλου Κωνσταντίνου, Ελένη. . Σήμερα ταυτίζεται είτε με την σύγχρονη Νταμπουρίγια ή την Καφρ Καμά.
Ως επισκοπή σήμερα είναι τιμητικός τίτλος της Καθολικής Εκκλησίας τελευταίος τιμητικός επίσκοπος ήταν ο Τζον Φράνσις Χάκετ.
Παραπομπές
Κατηγορία:Πόλεις της Βυζαντινής Αυτοκρατορίας
Επαρχία Μπουραμπάι
Η επαρχία Μπουραμπάι (Бурабай ауданы, Бурабайский район) είναι μια επαρχία στην περιφέρεια Ακμόλα του βόρειου Καζακστάν. Το διοικητικό κέντρο της επαρχίας είναι το Στσουτσίνσκ. Πληθυσμός: 81,739 (απογραφή 2009) 73,169 (απογραφή 1999).
Παραπομπές
Μπουραμπαι
Νατζ αντ-Ντιν Ιλγκαζί ιμπν Αρτούκ
Ο Νατζ αντ-Ντιν Ιλγκαζί ιμπν Αρτούκ (Necmeddin İlgazi bin Artuk, 1062 - 8 Νοεμβρίου 1122), γνωστότερος ως Ιλγκαζί, ήταν Τουρκομάνος Ορτοκίδης ηγέτης του Μαρντίν από το 1107 έως το 1122.
Βιογραφία
Ο πατέρας του, Αρτούκ, ήταν ο ιδρυτής της δυναστείας των Ορτοκιδών και είχε διοριστεί κυβερνήτης της Ιερουσαλήμ από τον Σελτζούκο εμίρη Τουτούς. Το 1096 ο Ιλγκαζί συμμάχησε με τον Ντουκάκ της Δαμασκού και τον Γιαγκί Σιγιάν της Αντιόχειας εναντίον του Ραντβάν στο Χαλέπι. Τα αδέλφια Ντουκάκ και Ραντβάν εμάχοντο ανηλεώς μεταξύ τους για τον έλεγχο της Συρίας, μετά το θάνατο του πατέρα τους, Τουτούς Α΄. Όμως οι σύμμαχοι Ιλγκαζί και Ντουκάκ ήρθαν σε σύγκρουση μεταξύ τους και ο Ιλγκαζί φυλακίστηκε από τον Ντουκάκ, με αποτέλεσμα την κατάληψη της Ιερουσαλήμ από τον αδελφό του και ταυτόχρονα αντίπαλό του, εμίρη της Άμιδας Σοκμέν, αλλά ο Ιλγκαζί ανακατέλαβε την πόλη όταν απελευθερώθηκε. Την κράτησε μέχρι την κατάληψή της από το Φατιμίδη βεζίρη της Αιγύπτου, Μαλίκ αλ-Αφντάλ, το 1098. Μετά από το γεγονός αυτό, προσπάθησε να φτιάξει το όνομά του στην Τζεζίρα (Μεσοποταμία), όπου τα αδέλφια του ήδη είχαν ιδρύσει τις δικές τους ηγεμονίες (εμιράτα). Εισήλθε στην υπηρεσία του Σελτζούκου σουλτάνου Μαχμούτ Α΄, ο οποίος του παραχώρησε τη Χουλουάν και τον έκανε σίχνα της Βαγδάτης, αξίωμα που αφορούσε την εποπτεία των υποθέσεων του χαλίφη εκ μέρους του σουλτάνου.
Pop Tatari
Το "Pop Tatari" είναι το τρίτο άλμπουμ των Boredoms. Κυκλοφόρησε το 1992 από την Warner Music Japan στην Ιαπωνία, το 1993 από την Reprise Records στις ΗΠΑ και το 2004 από την Very Friendly Records στο Ηνωμένο Βασίλειο.
Κομμάτια
Όλα τα κομμάτια γράφτηκαν από τους Boredoms εκτός του "Bo-Go-Bompoo," το οποίο γράφτηκε από τον Jet Harris.
Παραπομπές
Κατηγορία:Άλμπουμ του 1992
Αυχενικοί σπόνδυλοι
thumb|Αυχενικοί σπόνδυλοι Η αυχενική μοίρα της σπονδυλικής στήλης του ανθρώπου αποτελείται από τους 7 πρώτους σπονδύλους που βρίσκονται κάτω από το κρανίο. Οι αυχενικοί σπόνδυλοι, όπως ονομάζονται, είναι αριθμημένοι με τον πρώτο (Α1) να βρίσκεται ακριβώς κάτω από το κρανίο και ακολουθεί ο δεύτερος (Α2), ο τρίτος (Α3) κ.ο.κ. Από τους 7 αυχενικούς σπονδύλους, τρεις ξεχωρίζουν: ο πρώτος (άτλας), ο δεύτερος (άξονας) και ο έβδομος (προεξέχων σπόνδυλος). Οι υπόλοιποι 4 αυχενικοί σπόνδυλοι (Α3-Α6) έχουν περίπου ίδια δομή.
Σπόνδυλοι Α3-Α6
μικρογραφία|Οπίσθια όψη των αυχενικών σπονδύλων Το σώμα αυτών των σπονδύλων είναι σχετικά μικρό και βρίσκεται στην πρόσθια επιφάνεια. Δύο μίσχοι συνδέονται με το σώμα και κατευθύνονται περιφερικά και πρόσθια. Κάθε μίσχος συνδέεται με ένα πέταλο που βρίσκεται στην οπίσθια περιοχή του σπονδύλου. Ο μίσχος με το αντίστοιχο πέταλο ονομάζεται σπονδυλικό τόξο. Το σώμα, οι μίσχοι και τα πέταλα σχηματίζουν ένα σπονδυλικό τρήμα.
Οπίσθια του σπονδύλου, τα δύο πέταλα απολήγουν στην ακανθώδη απόφυση η οποία είναι δισχιδής στο άκρο της. Πλαγίως κάθε μίσχου προβάλλει μία εγκάρσια απόφυση. Η εγκάρσια απόφυση έχει ένα πρόσθιο φύμα και ένα οπίσθιο φύμα ανάμεσα στα οποία σχηματίζεται μία αύλακα εξόδου νωτιαίου νεύρου. Κάθε εγκάρσια απόφυση έχει και από ένα εγκάρσιο τρήμα.
Στο σημείο όπου ενώνονται το πέταλο με τον μίσχο υπάρχει μία άνω αρθρική απόφυση που προβάλλει κρανιακώς, και μία κάτω αρθρική απόφυση που προβάλλει ουραίως. Οι άνω και κάτω αρθρικές αποφύσεις φέρουν την άνω και κάτω αρθρική επιφάνεια αντίστοιχα. Η άνω αρθρική επιφάνεια κατευθύνεται ραχιαίως ενώ η κάτω κοιλιακώς. Μεταξύ της άνω αρθρικής απόφυσης και του σώματος βρίσκεται η άνω σπονδυλική εντομή, ενώ μεταξύ της κάτω αρθρικής απόφυσης και του σώματος βρίσκεται η κάτω σπονδυλική εντομή.